MUNICIPIUL  TIMISOARA                                                                         APROBAT
INSTITUŢIA ARHITECTULUI ŞEF

SERVICIU BANCA DE DATE URBANĂ ŞI CADASTRU                              PRIMAR

SC2011- 10509  / 19.05.2011                                                    Dr.ing. GHEORGHE CIUHANDU

R E F E R A T

privind dezmembrarea parcelei înscrisă în C.F. 426748 Timişoara cu nr. top. 17294/2,17295, situată în splaiul Tudor Vladimirescu nr. 19/A

Se propune spre analiză comisiilor din cadrul Consiliului Local al Municipiului Timişoara materialul întocmit de Instituţia Arhitectului Şef, Serviciul Banca de Date Urbană şi Cadastru în baza adresei nr. SC2011-10509/18.05.2010 de la Direcţia Dezvoltare-Centrul de Coordonare pentru Reabilitarea Cartierelor Istorice din Timişoara (CCRCIT).

Proiectul ”Reabilitarea infrastructurii publice urbane a malurilor Canalului Bega”, depus de Municipiul Timişoara în vederea obţinerii finanţării din fonduri europene,  este cuprins în lista proiectelor prioritare (poziţia 54), avizat de Comitetul de Management pentru Coordonarea Instrumentelor Structurale prin Decizia nr. 7/17.05.2010.
Terenul situat în splaiul Tudor Vladimirescu nr. 19/A, înscris în C.F. 426748 Timişoara  cu nr. top. 17294/2,17295, în suprafaţa totală de 5738 mp, proprietatea Municipiului Timişoara-domeniu public, se află pe malurile canalului Bega , prin urmare este parte integrantă din proiectul menţionat mai sus.

Conform adreselor de la Serviciul Juridic cu nr. SC2011-10584/19.05.2011, de la Serviciul Administrare Fond Funciar cu nr.SC2011-10584/19.05.2011  şi de la Serviciul Administrare Patrimoniu-Baze Sportive nr. SC2011-10584/19.05.2011, asupra  acestui imobil nu sunt înregistrate litigii sau cereri de revendicare.
Prin documentaţia întocmită de S.C. Black Light S.R.L., parte integrantă din proiectul de hotărâre, se propune dezmembrarea terenului cu nr. top. 17294/2,17295 înscris în C.F. 426748 Timişoara, în suprafaţa totală de 5738 mp, în trei parcele, astfel:
a) Terenul cu nr. top. 17294/2,17295/1  proprietatea Municipiului Timişoara-domeniu public, în suprafaţa de 1718 mp, care reprezintă alei pietonale şi spaţiu verde adiacent canalului Bega, utilizat neîntrerupt ca spaţiu public de la construirea canalului până în prezent;
b) Teren cu construcţii, având nr. top. 17294/2,17295/2- proprietatea Municipiului Timişoara-domeniu public, asupra terenului în suprafaţa de 3902 mp, iar asupra construcţiilor proprietar este Societatea Cooperativa Modex Group. 
c) Terenul cu nr. top. 17294/2,17295/3  proprietatea Municipiului Timişoara-domeniu public, în suprafaţa de 118 mp, care reprezintă alee pietonală ;
După analizarea celor prezentate mai sus, de către comisiile Consiliului Local al Municipiului Timişoara, se va aviza documentaţia de dezmembrare a terenului cu nr. top. 17294/2,17295.

